Magro (rijeka)
<s>Magro (valencijanski: Magre) je rijeka na jugoistoku Španjolske, duga 126 km.</s><s>Velika je pritoka rijeke Júcar.</s>

<s>Karakteristike 
Magro izvire na obroncima masiva Sierra de Mira (dio Iberijskog gorja), na 1010 metara nadmorske visine, nedaleko od vododjelnice s rijekom Cabriel.</s><s>Od tamo teče širokom kotlinom prema jugu do grada Requena, nakon tog mjenja smjer i teče uz velike meandre prema ušću na istoku.</s><s>U Júcar uvire kod naselja Algemesí nedaleko od Cullere gdje Júcar uvire u Valencijski zaljev.</s>

<s>Od izvora do uvira pritoke Madre iznad grada Utiela nosi ime Rambla de la Torre, tek nakon toga počinje se zvati Magro, tako da mnogi uzimaju taj lokalitet na 725 metara nadmorske visine, kao pravi izvor rijeke Magro.</s><s>Interesantno je da Madre, koji je kraći, gotovo uvijek ima više vode od Magra.</s>

<s>Sliv rijeke velik je 1543 km² i proteže se preko provincije Valencije, za koju je izuzetno važan vodotok.</s><s>Ljeti za velikih vrućina gotovo presuši, ali u proljeće i jesen toliko nabuja da mu se vode izljevaju iz korita.</s><s>Zbog tog je 1969. na rijeci podignuto akumulacijsko jezero Embalse de Forata, veliko 231 hektara.</s>

<s>Izvori</s>

<s>Vanjske veze</s>

<s>¡¡¡Ríos de España!!! (94 Magro)</s>

<s>Rijeke u Španiji
Valencijska Zajednica
Sredozemni sliv</s>

